کهلیکاوتو
نانه لی لردن و اییلی و دادلی بیر بیتگی آدی :Ziziphora tenuior L فارسجا دیلینده تورکجه دن دونوب و کاکوتی دئیلیب دیر .
بیتن یئرلری[دَییشدیر]
بو بیتگی داغلاردا و داغلارین اوستونده گؤوه ریب و آذربایجانین چوخلی یئرلرینده گؤوه ریر. بو بیتگی نین یازفصلینده اردیبهشت وخورداد آیندا داغلاردا خوش ایی گلر بو بیتگی نی قاینادیب و اونون عراغین دا چکرلر و بو بیتگی نین قئینه دیلمیشی یا عراغی سویوخ لوق ائدن آداما وئریلیر. چوخ ایستیلیق دی و معده نوخوشلارینا وئریلیر بو بیتگی دادلی بیر بیتگی اولدوغو اوچون چای و عئیرانا داد وئرمک اوچون ایشله نر و معده نین آغریسینی آزالدار.
تیمول و کارواکرول کهلیک اوتوندا اولان ایکی اۆنملی بیله شیک(ترکیب) دی. تیمول چوخ گوجلو بیر آنتی میکروب اولاراق تانینیر و بو ندن ایله برونشیت و گؤی اؤسگۆره ک(بوغماجا) نوخوشلوقلاریندا چوخ یاخجی ائتگی سی(تاثیری) واردیر. کهلیک اوتی قاشینمایا، بوغاز و آغیز شیشمه لری نه قارشی اولاراق دا قوللانیلار.
کهلیک اوتی بیتگی سی جنین دوشوره ن دیر و آغری یا قارشی، آلزایمئره قارشی، آرتریته قارشی، میکروبا قارشی، سلولیته قارشی، باکتری یه قارشی، سرطانا قارشی و تبه قارشی موثبت ائتگی سی وار و قوللانیلا بیلینیر. قان دا اولان یاغی آزادار، قان باسینجی(فیشاری نی) آزادار و بدنین ایمنی سیستمی نی قورویور. کهلیک اوتونون بیر بئله موثبت ائتگی سی نین قارشی سیندا، ایندی یه قدر هئچ بیر عوارضی تانینماییب دیر. سویوق دیمه یه یاخجی دیر و عفونته قارشی دیر. قایندیلمیش کهلیک اوتی رماتیسمه نوخوشلارینا یاخجی دیر و سوموک لری گوجلندیریر. غذانین سیندیریمینه (هضمینه) چوخ یاردیم ائدیر. بو بیتگی نین بادامجیق(لوزه) ایلتیهاب لارینا دا موثبت ائتگی سی واردیر. بو بیتگی نین ایسهال نوخوشلوغونا قارشی دا چوخ بویوک بیر ائتگی سی واردیر و قارینین کوپمه سی نه و قابارماغا(نفخ) قارشی دیر. بو ندنله گنل ده(عمومیت ده) عئیرانین ایچینده قوللانیلیر و عئیرانین کوپورمه اوزللیگی نه(خاصیت اینه) قارشی اولور.
سون اولاراق حامیله لیک زامانیندا کهلیک اوتونون قوللانیلماماسی توصیه ائدیلیر.
بیتگینین اوجالیقی[دَییشدیر]
بو بیتگی چوخ اوجا اولماز و آلچاق قالار و یئره یاتان بیر پیتاخلاری وار. بو بیتگی داغلار اوستونه یاتار و اوجالیغی 40 سانتیمتره قدر یئتیره بولر .آدی کهلیک اوتی دی کهلیک تورک دیلینده بو بیتگی نی یئیه ن بیر قوش آدی دیر و اونا گوره بو قوشون اتی چوخ یئمه لی و دادلی اولار .تورک دیلینده کهلیک معده آدی دیر. مثلا کهلیگیم ازیب هر ایکی سی ده اولا بیلر هم معده اوتی هم کهلیک قوشون اوتی .
ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab